
PËR SHPËRNDARJEN E FONDIT PËR ARSIMIN, PJESË E FONDIT PËR ZHVILLIMIN E RAJONEVE, SI DHE PËR DISA NDRYSHIME NË VENDIMIN E KOMITETIT PËR ZHVILLIMIN E RAJONEVE NR. 11, DATË 25.2.2015

Në mbështetje të nenit 100 të Kushtetutës dhe të nenit 15 e të aneksit 3, të ligjit nr. 160, datë 27.11.2014, “Për buxhetin e vitit 2015”, të ndryshuar, Komiteti për Zhvillimin e Rajoneve

VENDOSI:

1. Shpërndarjen e fondeve për projekte të programit të arsimit, pjesë e Fondit për Zhvillimin e Rajoneve për vitin 2015, sipas tabelës 1, bashkëlidhur këtij vendimi.
2. Autoritetet kontraktuese, për projektet sipas pikës 1, të këtij vendimi, brenda një jave nga data e publikimit të tij në Fletoren Zyrtare, duhet të paraqesin pranë sekretariatit teknik për programin e arsimit, në Ministrinë e Arsimit dhe Sportit, kalendarin me të gjitha afatet e parashikuara për fazat e prokurimit publik dhe zbatimit të punimeve të ndërtimit e të përdorimit të fondeve dhe emrin e personit përgjegjës për ndjekjen e zbatimit të punimeve.
3. Autoritetet kontraktuese, për projektet sipas pikës 1, të këtij vendimi, duhet të kryejnë procedurat e prokurimit publik dhe të lidhjes së kontratës përkatëse për zbatimin e punimeve të ndërtimit deri në fillim të muajit dhjetor, të vitit 2015. Për fondet e projekteve të paprokuruara sipas këtij afati, Komiteti për Zhvillimin e Rajoneve ka të drejtën për të rishqyrtuar financimin dhe për të rishpërndarë fondet e këtij financimi për një projekt tjetër.
4. Ngarkohet sekretariati teknik, në Ministrinë e Arsimit dhe Sportit, të bëjë monitorimin dhe raportimin e ecurisë së zbatimit të projekteve pranë Sekretariatit të Përgjithshëm të Komitetit për Zhvillimin e Rajoneve, në Kryeministri, sipas kalendarit të paraqitur nga NQV-të, në përputhje në pikën 3, të këtij vendimi.
5. Në tabelën nr. 1, që i bashkëlidhej vendimit nr. 11, datë 25.2.2015, të Komitetit për Zhvillimin e Rajoneve, bëhen ndryshime, sipas tabelës 2, bashkëlidhur këtij vendimi. 
6. Ngarkohen ministri i Arsimit dhe Sportit, ministri i Financave dhe Sekretariati i Përgjithshëm i Komitetit për Zhvillimin e Rajoneve, në Kryeministri, për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYETAR
Edi Rama

	Zëvendëskryeministri
Ministri i Financave
Ministri i Zhvillimit Ekonomik, Tregtisë dhe Sipërmarrjes
Ministri i Zhvillimit Urban dhe Turizmit
Ministri i Transportit dhe Infrastrukturës
Ministri i Arsimit dhe Sportit
Ministri i Shëndetësisë
Ministri i Bujqësisë, Zhvillimit Rural dhe
Administrimit të Ujërave
Ministri i Kulturës
Ministri i Mjedisit
Ministri i Punëve të Brendshme
Ministri i Shtetit për Inovacionin dhe Administratën Publike
Ministri i Shtetit për Çështjet Vendore
Kryetari i Shoqatës së Bashkive të Shqipërisë
Kryetari i Shoqatës së Komunave të Shqipërisë
Kryetari i Shoqatës së Qarqeve  të Shqipërisë
Kryetari i Shoqatës për Autonomi Vendore

Tabela 1. Lista e projekteve të reja për financim, programi i arsimit, FZHR 2015
	Nr.
	Autoriteti kontraktues
	Emërtimi i projektit
	Vlera e plotë e projektit (lekë)
	Vlera e financimit për vitin 2015 (në lekë)
	Vlera e financimit për vitin 2016 (në lekë)

	 
	QARKU VLORË
	 
	 
	 

	1
	Bashkia Sarandë
	EKO Kampus Saranda 
	347,771,215
	34,777,122
	312,994,094

	 
	QARKU TIRANË
	 
	 
	 

	2
	Bashkia Tiranë
	Rikualifikim i terrenit sportiv në shkollën “Petro Nini Luarasi” 
	25,000,000
	10,000,000
	15,000,000

	3
	Bashkia Tiranë
	Liceu artistik “Jordan Misja”
	84,746,629
	10,000,000
	74,746,629

	 
	QARKU DURRËS
	 
	 
	 

	4
	Bashkia Durrës 
	Ndërtimi i shkollës “Bajram Curri”
	119,376,062 
	30,000,000 
	89,376,062

	 
	 
	TOTALI
	576,893,906
	84,777,122
	492,116,785



Shënim. 1. “Vlera e plotë e projektit” përfaqëson vlerën brenda së cilës caktohet fondi limit për prokurimin e zbatimit të punimeve (kur nuk ka financim tjetër nga autoriteti kontraktues). Vlera e plotë e projektit përcillet nga sekretariati teknik (Ministria e Arsimit dhe Sportit).
2. “Vlera e financimit për vitin 2015” tregon vlerën e financimit që vihet në dispozicion nga buxheti i Fondit për Zhvillimin e Rajoneve për vitin 2015.
3. Diferenca financimit të vlerës së plotë (mbas prokurimit) me vlerën e financimit për vitin 2015 do të financohet nga FZHR-ja për vitin 2016.
4. Me propozim të ministrit të Ministrisë së Arsimit dhe Sportit, fondi i Programit të Arsimit, pjesë e Fondit për Zhvillimin e Rajoneve për vitin 2015, për financimin e zbatimit të investimeve të vetë ministrisë, reduktohet në vlerën 55,026,461 lekë.

Tabela 2. Ndryshim në tabelën 1, që i bashkëlidhej vendimit nr.  11, datë 25.2.2015
Projektit nr.  2, në tabelën nr.  1 të vendimit, i shfuqizohet financimi*.
Projektit nr.  16, në tabelën nr.  1 të vendimit, i shfuqizohet financimi*. 
Tabelës nr.  1 të vendimit, i ndryshojnë totalet e vlerës së plotë të projektit, dhe të vlerave të financimit për vitet 2015 dhe 2016, si më poshtë vijojnë:


	Nr. 
	Autoriteti kontraktues
	Titulli i projektit
	Vlera e plotë e projektit 
(në lekë)
	Vlera e financimit për vitin 2015 (në lekë)
	Vlera e financimit për vitin 2016 (në lekë)

	 TOTALI
	498,681,439
	250,878,092
	247,803,346


*Shënim: Projektit “Ndërtimi i shkollës Jusuf Puka”, Bashkia Durrës (nr. 2), dhe Projektit “Ndërtimi i një shkolle të re 9-vjeçare, Bashkia Sarandë (projekti i Bankës Botërore) (nr. 16), për arsye të moszbatimit të projektit, i shfuqizohet financimi. Kjo vlerë financimi rialokohet në portofolin e programit “Arsimi”. Autoritetet kontraktuese, respektive, nuk mund të vijojnë procedurat për këtë projekt. 

